Вядома, Саюз пісьменнікаў Беларусі перш-наперш клапоціцца пра развіццё літаратуры на мове тытульнай нацыі, што цалкам апраўдана і зразумела. Тым не менш, добра ўсведамляючы, што ў шырокім ужытку ў краіне – руская мова, якая, да ўсяго, з’яўляецца дзяржаўнай нароўні з беларускай, а асваенне расійскай літаратурнай прасторы – гэта выхад у свет, аддзяленне спрычыньваецца і да так званых рускамоўных конкурсаў. Самы прэстыжны і масавы з іх - “Мы народжаны дзеля натхнення”. Ладзіцца ён у рамках рэспубліканскага фестывалю рускай паэзіі, які стала прапісаўся ў горадзе над Бугам, пад эгідай Рэспубліканскага грамадскага аб’яднання “Русское общество”. Лепшыя творы ўдзельнікаў творчага спаборніцтва ад Брэстчыны (а іх таксама вельмі шмат) таксама прадстаўлены ў гэтым зборніку.